《拟青青河边草诗》
南北朝·刘铄

凄凄含露台，肃肃迎风馆。思女御棂轩，哀心彻云汉。

端抚悲弦泣，独对明灯叹。良人久徭役，耿介终昏旦。

楚楚秋水歌，依依采菱弹。

作者简介：（431—453）南朝宋宗室。彭城人，字休玄。宋文帝第四子。九岁封南平王。后为豫州刺史。刘劭杀宋文帝，以为中军将军。柳元景军至，劭挟铄同战。及平，宋孝武帝迎铄入军营。毒杀之。谥穆。